Džumla
Džumla (nep. जुम्ला  = Jumlā) – miestelis vakarų Nepale, Karnali Pradešo valstijoje; rajono centras. Džumla yra prie Tilos upės, ties Tilos ir Sindža Kholos slėnių sankirta, 2514 m aukštyje. Yra lėktuvų pakilimo takas, ateina pavojingas kalnų kelias iš Byrendranagaro (Surkheto). 28 km į šiaurę nuo Džumlos telkšo Raros ežeras. Džumla garsėja kaip vieta, kur aukščiausiai pasaulyje auginami ryžiai. Ties Čhumulo kaimu jie auga 3050 m aukštyje.